***ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2022 ԹՎԱԿԱՆԻ***

***I ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ***

***Հ Ա Շ Վ Ե Տ Վ ՈՒ Թ Յ ՈՒ Ն***

|  |  |  |
| --- | --- | --- |
| **N** | ***Հաշվետվության բովանդակությունը*** | ***Էջը*** |
| **1.** | ***Նախաբան*** | **1** |
| **2.** | ***Ստուգումներ***  2.1.ՀՀ 31 դպրոցներ  2.2. ՀՀ 1 միջին մասնագիտական կրթական ծրագրեր իրականացնող ուսումնական հաստատություն | **2**  **14** |
| **3.** | ***Հետադարձ կապ***  3.1.ԿՏՄ կողմից իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2022 թվականի I եռամսյակում ստացված կատարողականների համադրման արդյունքներ  3.2. Լիազոր մարմինների կողմից կիրառված պատասխանատվության միջոցներ | **21**  **25** |
| **4.** | ***Դիմումներում, բողոքներում բարձրացված խնդրների ուսումնասիրություն կամ ստուգում (վարչական վարույթներ)*** | **25** |
| **5.** | ***Կանխարգելիչ, աջակցման և խորհրդատվական միջոցառումներ*** | **26** |
| **6.** | ***Օրենսդրական առաջարկների մասին տեղեկատվություն*** | **28** |
| **7.** | ***Ստուգվող հանրակրթական ուսումնական հաստատություններում ներառական կրթական միջավայրի գնահատում՝ ըստ մշակված ձևաթղթի*** | **29** |

|  |
| --- |
| *ՀՀ կրթության տեսչական մարմնի* *2022 թվականի I եռամսյակի գործունեությունը* |

|  |
| --- |
| *Նախաբան* |

2022 թվականի I եռամսյակում ՀՀ կրթության տեսչական մարմինն (ԿՏՄ) իրականացրել է ստուգումներ, խորհրդատվական, իրազեկման, աջակցման միջոցառումներ։

Համաձայն 2022 թվականի ստուգումների ժամանակացույցի՝ 2022 թվականի I եռամսյակում ՀՀ 38 հանրակրթական ուսումնական հաստատություններում (դպրոց) նախատեսված բոլոր ստուգումներն իրականացվել են: 1 ստուգման միջին տևողությունը կազմել է 5 աշխատանքային օր: Քանի որ 7 դպրոցներում իրականացված տուգումների արդյունքները ամփոփման փուլում են, հաշվետվության մեջ ներկայացվել են 31 դպրոցների արդյունքները:

**Հանրակրթության ոլորտում** իրականացված 31 ստուգումների արդյունքում կրթության բնագավառը կարգավորող ՀՀ օրենսդրության պահանջների խախտումներ են արձանագրվել ստուգված բոլոր դպրոցներում՝ կազմվել է 31 ակտ: 11 դպրոցներում իրականացված ստուգումների շրջանակում՝ Հայոց լեզու և «Մաթեմատիկա» (հանրահաշիվ, երկրաչափություն) առարկաներից VI, IX և XI դասարանների սովորողների նախորդ տարվա մնացորդային գիտելիքների ստուգման նպատակով՝ տրվել են գրավոր աշխատանքներ: Հայոց լեզու առարկայի թելադրության միջին գնահատականը կազմել է 4,9 միավոր, «Մաթեմատիկա» առարկայի գրավոր աշխատանքների միջին գնահատականը՝ 3,8 միավոր (10 միավորային սանդղակում):

Միաժամանակ, 31 դպրոցներում իրականացված ստուգումների շրջանակում գնահատվել են ուսուցման գործընթացում ժամանակակից տեղեկատվական տեխնոլոգիաների կիրառմամբ բոլոր առարկաների ուսուցման ապահովումը (չուսուցանվող առարկաների առկայության դեպքում) և ներառական կրթական միջավայրը: Գնահատման արդյունքում պարզվել է, որ ստուգված դպրոցներում չուսուցանվող առարկաներ չեն եղել, իսկ ներառական կրթական միջավայրի գնահատման արդյունքների վերլուծությունը՝ համապատասխան առաջարկներով՝ ուղարկվել է լիազոր մարմինների ղեկավարներին:

Ուսումնական հաստատության տնօրենից ստացված գրության համաձայն ստուգում է իրականացվել միջին մասնագիտական կրթության ոլորտի1 ուսումնական հաստատությունում: Իրականացված ստուգման արդյունքում հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, կազմվել է ակտ:

ԿՏՄ-ում ստացվել են 7դիմում-բողոքներ **6** ուսումնական հաստատությունների գործունեության վերաբերյալ: Ստացված դիմում-բողոքներից 6-ը վերաբերել են դպրոցների, իսկ **1**-ը՝ միջին մասնագիտական ուսումնական հաստատության գործունեությանը: Առավել շատ բարձրացված հարցերը վերաբերել են գործատու-աշխատող փոխհարաբերություններին:

ԿՏՄ աշխատակիցների կողմից իրականացվել է 8հեռավար խորհրդատվական հանդիպում ՀՀ ***10*** նախադպրոցական, ***176*** հանրակրթական և **29** նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ։

ԿՏՄ կողմից լրամշակման առաջարկություններ են ներկայացվել մի շարք իրավական ակտերի նախագծերի վերաբերյալ:

|  |
| --- |
| *2. Ստուգումներ* |

***2.1. ՀՀ 31 դպրոցներ***

|  |
| --- |
| ***Հիմքը`*** |

ԿՏՄ 2022 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Նպատակը`*** |

Կրթական գործընթացի կազմակերպման արդյունավետության ապահովման նկատմամբ օրենքով սահմանված կարգով վերահսկողություն իրականացնելու, ինչպես նաև կրթական գործունեության ռիսկայնությունը վերլուծելու, գնահատելու, տվյալների բազա ձևավորելու նպատակով:

|  |
| --- |
| ***Ժամկետը՝*** |

2022 թվականի I եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

Յուրաքանչյուր դպրոցի համար ստուգմամբ ընդգրկվող ժամանակահատված է ընդունվել ներքոնշյալ ժամանակահատվածից մինչև տվյալ դպրոցում ստուգումը սկսելու օրը.

* 2019 թվականի հունվարի 8-ից` ***Երևանի հ.հ. 6, 18, 78, 89, 128, 161 հիմնական, հ. 175 միջնակարգ, հ․հ. 54, 83, 105 ավագ, Այգեստանի, Լուսառատի, Հայանիստի, Այգավանի, Տափերականի, Արևաբույրի, Հովտաշատի, Եղեգնավանի, Արգավանդի, Արևաշատի, Ալաշկերտի, Ռ. Ազարյանի, «Էլիտա» միջնակարգ դպրոցներ, ԱրտՍՏԵՄ վարժարան***,
* 2019 թվականի հոկտեմբերի 10-ից**`** ***Ջրարբիի միջնակարգ դպրոց,***
* 2019 թվականի հոկտեմբերի 30-ից` ***Հայկաշենի միջնակարգ դպրոց,***
* 2019 թվականի նոյեմբերի 18-ից` ***Երևանի հ. 7 հիմնական դպրոց,***
* 2019 թվականի դեկտեմբերի 2-ից` ***Երևանի հ. 27 հիմնական դպրոց,***
* 2019 թվականի դեկտեմբերի 9-ից` ***Երևանի հ.հ. 26, 39 հիմնական դպրոցներ***:

|  |
| --- |
| ***Ստուգման արդյունքները՝*** |

Հաշվետվությունում ներկայացված են **31** դպրոցների ստուգման արդյունքները, քանի որ **7** դպրոցների ստուգման արդյունքներն ամփոփման փուլում են և կներկայացվեն 2-րդ եռամսյակում (***Հրազդանի հ. 13 ավագ, ՀՀ Կոտայքի մարզի Հրազդանի հ. 11, Գառնիի հ. 1 հիմնական, Քասախի հ. 2, Նոր Արտամետի, ՀՀ Վայոց ձորի մարզի Աղավնաձորի, Մալիշկայի միջնակարգ դպրոցներ***):

31 դպրոցներից 18-ը Երևանի (***Երևանի հ.հ. 6, 7, 8, 18, 26, 27, 39, 78, 89, 128, 161 հիմնական, հ. 175 միջնակարգ, հ.հ. 54, 83, 105 ավագ, «Երևանի Ռուբեն Սարգսյանի «Էլիտա» հեղինակային ոչ պետական միջնակարգ դպրոց» ՍՊԸ, «Ռոբերտ Ազարյան» ՍՊԸ, «Ավետիք Մկրտչյանի անվան տնտեսա-իրավագիտական համալսարան» ՍՊԸ ԱրտՍՏԵՄ վարժարան***)**,** 8-ը՝ ՀՀ Արարատի մարզի (***Արևաբույրի, Այգեստանի, Այգավանի, Եղեգնավանի, Լուսառատի, Հովտաշատի, Հայանիստի, Տափերականի միջնակարգ դպրոցներ***), 5-ը՝ ՀՀ Արմավիրի մարզի (***Արևաշատի, Արգավանդի, Ալաշկերտի, Ջրարբիի, Հայկաշենի միջնակարգ դպրոցներ***) դպրոցներ են:

Ստուգված **31** դպրոցներից **11-ը** հիմնական են, **16-ը՝** միջնակարգ, **3-ը՝** ավագ, **1-ը՝** վարժարան:

**2022 թվականին** ստուգումներն իրականացվում են **11** ստուգաթերթերով, որոնք, ըստ բովանդակության, ներկայացված են Աղյուսակ 1-ում։

***Աղյուսակ 1***

|  |  |  |
| --- | --- | --- |
| ***Հ/Հ*** | ***Ստուգաթերթի NN*** | ***Ստուգաթերթի բովանդակություն*** |
| ***1*** | ***N 01*** | ***Կրթության կազմակերպում*** |
| ***2*** | ***N 02*** | ***Ուսուցչի պարտականություններ*** |
| ***3*** | ***N 03 (1-55 հարցեր)*** | ***Տնօրենին ներկայացվող պահանջներ*** |
| ***4*** | ***N 04*** | ***Տնօրենի տեղակալի, սովորողների հետ դաստիարակչական աշխատանքների կազմակերպչի, դասղեկի/դասվարի պարտականություններ*** |
| ***5*** | ***N 05*** | ***Մանկավարժական աշխատողների պաշտոնների նկարագիր*** |
| ***6*** | ***N 07*** | ***Խորհրդակցական մարմիններ*** |
| ***7*** | ***N 08*** | ***Ուսուցչի թափուր տեղի մրցույթ*** |
| ***8*** | ***N 11*** | ***Դպրոց սովորողի ընդգրկում, տեղափոխում, ազատում*** |
| ***9*** | ***N 12*** | ***Սովորողի, այդ թվում՝ բացակայած սովորողի, փոխադրում, ավարտում*** |
| ***10*** | ***N 14*** | ***Վճարովի ծառայություններ*** |
| ***11*** | ***N 15*** | ***Օլիմպիադայի կազմակերպում և անցկացում*** |

Ստուգված 31 դպրոցների ստուգումների արդյունքները, ըստ ստուգաթերթերի, ունեն հետևյալ պատկերը.

***Աղյուսակ 2***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***ՀՀ 31 դպրոցների ստուգումների արդյունքներ*** | | | | | | | | | | | | |
| ***Ստուգաթերթ*** | ***N01*** | ***N02*** | ***N03*** | ***N04*** | ***N05*** | ***N07*** | ***N08*** | ***N11*** | ***N12*** | ***N14*** | ***N15*** | ***Ընդհանուր ռիսկային միավոր*** |
| ***Գումարային ռիսկային միավոր*** | **4.3** | **2.7** | **73.5** | **5.3** | **2.6** | **9.5** | **11.2** | **4.5** | **0.4** | **0** | **3.4** | **117.4** |
| ***Միջինացված միավորներ*** | **0.14** | ***0.09*** | ***2.4*** | ***0.17*** | ***0.08*** | ***0.31*** | ***0.36*** | ***0.15*** | ***0.01*** | **0** | ***0.11*** | **3.8** |
| ***Ստուգաթերթի ռիսկային միավորի %-ը*** | ***1.6%*** | ***1.3%*** | ***10.9%*** | ***1.4%*** | ***0.9%*** | ***2.3%*** | ***3%*** | ***1.5%*** | ***0.1%*** | ***0*** | ***6%*** | **3.3%** |

Համաձայն Աղյուսակ 2-ի տվյալների՝ բարձր ռիսկային է տնօրենին ներկայացվող պահանջների կատարման գործընթացը **(N 03 ստուգաթերթ):** Համեմատաբար ցածր ռիսկային է սովորողների կողմից կրթական ծրագրերի յուրացման, ամփոփիչ ստուգման կամ ատեստավորման անցկացման, սովորողների փոխադրման, ավարտման և ուսումնական տարվա ընթացքում բացակայած սովորողների՝ հաջորդ դասարան կամ հանրակրթության հաջորդ աստիճան փոխադրման կարգի պահանջների կատարմանն ուղղված գործընթացը (**N 12 ստուգաթերթ**): Ըստ ստուգաթերթի կշռային միավորի նկատմամբ միջինացված ռիսկային միավորի տոկոսի մեծության՝ երկրորդ տեղում է օլիմպիադայի կազմակերպման և անցկացման **(N 15 ստուգաթերթ**) գործընթացը:

Վճարովի հիմունքներով հանրակրթական և (կամ) մասնագիտական լրացուցիչ ծրագրերի, ինչպես նաև այլ ծառայությունների իրականացման կարգի պահանջների կատարմանն **(N 14 ստուգաթերթ)** ուղղված ստուգումների արդյունքում խախտումներչեն արձանագրվել՝ նշված դպրոցներում վճարովի ծառայությունների բացակայության պատճառով:

Ստուգված **31** դպրոցներից **16-ը (51,6%)** **բարձր** ռիսկային, **15-ը** **(48,4%)՝ միջին** ռիսկային խմբերի դպրոցներ են: Ստուգումների արդյունքում **ամենաբարձր** ռիսկային միավորն ըստ ստուգաթերթերի գրանցվել է ***Արևաշատի միջնակարգ դպրոցում***՝ **7,7 միավոր,** իսկ **ամենացածրը**՝ ***Երևանի հ. 89 հիմնական դպրոցում և ԱրտՍՏԵՄ վարժարանում՝* 0,3-ական միավոր**:

2022 թվականի 1-ին եռամսյակում ստուգված դպրոցներից **7-ը (22,6%)** տեսչական մարմնի կողմից ստուգվել էին նաև 2019 թվականին։ Համեմատելով ստուգումների արդյունքում ձևավորված ռիսկային միավորները՝ ստացվել է հետևյալ պատկերը (Գծապատկեր 1-ը).

Գծապատկեր 1-ի տվյալների համաձայն՝ **7** դպրոցներից **6-ում (86%) 2019 թվականի** ստուգման արդյունքում ձևավորված ռիսկային միավորները **2022 թվականի** ստուգման արդյունքում **նվազել են:**

Ռիսկային միավորները կտրուկ նվազել են **5** դպրոցներում, առավելագույնը՝ **96%-ով՝** *Երևանի թիվ 39 հիմնական դպրոցում, իսկ Ջրարբիի միջնակարգ դպրոցում* **2022 թվականի** ստուգման արդյունքում ռիսկային միավորը **բարձրացել է:**

Երևանի ստուգված դպրոցներում՝ ամենամեծ գումարային, ինչպես նաև միջինացված ռիսկային միավորները ձևավորվել են նույնպես տնօրենի պաշտոնային պարտականությունների կատարմանն ուղղված ստուգումների արդյունքում (N 03ստուգաթերթիխախտումներ արձանագրվել են 16 (89%) դպրոցներում):

Երևանի ստուգված դպրոցներում հիմնականում սահմանված կարգով է իրականացվել սովորողների կողմից կրթական ծրագրերի յուրացումը, ամփոփիչ ստուգման կամ ատեստավորման անցկացումը, սովորողների հաջորդ դասարան կամ հանրակրթության հաջորդ աստիճան փոխադրումը: Չնայած օլիմպիադայի կազմակերպման և անցկացման գործընթացի ստուգման արդյունքում ձևավորված միջին կշռային միավորը 0,11 է՝ այն կազմել է համապատասխան ստուգաթերթի (N15) կշռային միավորի 5.5%-ը, որը, ըստ մեծության, երկրորդն է տոկոսային միավորների շարքում: Ինչը նշանակում է, որ այդ դպրոցներում ռիսկային է նաև օլիմպիադայի կազմակերպման և անցկացման գործընթացը:

ՀՀ Արարատի մարզի ստուգված դպրոցներում ևս առավել ռիսկային է տնօրենին ներկայացվող պահանջների կատարումը (ըստ N 03 ստուգաթերթի՝ խախտումներ արձանագրվել են բոլոր 8 դպրոցներում): Սահմանված կարգով են իրականացվել թե՛ սովորողների կողմից կրթական ծրագրերի յուրացման, ամփոփիչ ստուգման կամ ատեստավորման անցկացման, սովորողների հաջորդ դասարան կամ հանրակրթության հաջորդ աստիճան փոխադրման (N12 ստուգաթերթ), թե՛ օլիմպիադայի կազմակերպման և անցկացման (N15 ստուգաթերթ) գործընթացները:

ՀՀ Արարատի մարզի ստուգված դպրոցներում բարձր տոկոս է կազմել (ըստ մեծության երկրորդն է) նաևուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքում (N08) ձևավորված միջին կշռային միավորը*:* Ինչը նշանակում է, որ ՀՀ Արարատի մարզի ստուգված դպրոցներում խնդրահարույց է նաև ուսուցչի թափուր տեղի համար անցկացվող մրցույթիանցկացումը:

ՀՀ Արմավիրի մարզի ստուգված դպրոցներում ևս առավել ռիսկային է տնօրենին ներկայացվող պահանջների կատարումը (ըստ N03 ստուգաթերթի խախտումներ արձանագրվել են բոլոր 5 դպրոցներում): Սահմանված կարգով են իրականացվել մանկավարժական աշխատողների պաշտոնների անվանացանկին և նկարագրերին ներկայացվող պահանջները, սովորողի ուսումնական հաստատություն ընդգրկումը, հաստատությունից սովորողի տեղափոխումը, ազատումը, ինչպես նաև սահմանված ժամկետից ուշ հանրակրթության մեջ ընդգրկվող երեխաների կրթության կազմակերպումը (ստուգաթերթ N11), ինչպես նաև սովորողների կողմից կրթական ծրագրերի յուրացման, ամփոփիչ ստուգման կամ ատեստավորման անցկացման, սովորողների փոխադրման, ավարտման և ուսումնական տարվա ընթացքում բացակայած սովորողների՝ հաջորդ դասարան կամ հանրակրթության հաջորդ աստիճան փոխադրման գործընթացները: Ըստ ստուգաթերթի կշռային միավորի նկատմամբ միջինացված ռիսկային միավորի տոկոսի մեծության՝ երկրորդ տեղում է օլիմպիադայի կազմակերպման և անցկացման (N15 ստուգաթերթ) գործընթացը:

Ստուգված **31** դպրոցներում հայտնաբերվել է կրթության բնագավառը կարգավորող ՀՀ օրենսդրության պահանջների **281** խախտում: Խախտումների բնույթների քանակական պատկերն ըստ հաստատությունների թվի (%-ի) ներկայացված է աղյուսակ 3-ում:

***Աղյուսակ 3***

|  |  |  |  |
| --- | --- | --- | --- |
| ***Հ/Հ*** | ***Առավել հաճախ կրկնվող խախտումների բնույթները*** | ***Դպրոցների թիվ (%)*** | ***Խախտումների թիվ (%)*** |
| ***1*** | ***Կադրեր՝ մանկավարժական աշխատողների նշանակում*** | ***23 (74%)*** | ***71 (25%)*** |
| ***2*** | ***Կանոնադրության անհամապատասխանություն*** | ***17 (55%)*** | ***18 (6%)*** |
| ***3*** | ***Սովորողների համակազմի ձևավորում*** | ***14 (45%)*** | ***30 (11%)*** |
| ***4*** | ***Ներքին գնահատման գործընթաց*** | ***13 (42%)*** | ***21 (7%)*** |
| ***5*** | ***Խորհրդակցական մարմինների ձևավորում և գործունեություն*** | ***11 (35%)*** | ***33 (12%)*** |
| ***6*** | ***Ուսումնական պլանի պահանջներ*** | ***11 (35%)*** | ***24 (9%)*** |
| ***7*** | ***Օլիմպիադայի գործընթաց*** | ***8 (26%)*** | ***19 (7%)*** |
| ***8*** | ***Պաշտոնային պարտականությունների կատարում*** | ***8 (26%)*** | ***28 (10%)*** |
| ***9*** | ***Վարչական աշխատողների ուսումնական ծանրաբեռնվածություն*** | ***7 (23%)*** | ***8 (3%)*** |
| ***10*** | ***Այլ բնույթի (կրթության կազմակերպում, լիցենզիայի առկայություն, ուսուցչի մրցույթի ընթացակարգ)*** | ***8 (26%)*** | ***29 (10%)*** |

Ըստ աղյուսակ 3-ի տվյալների՝

- առավել հաճախ կրկնվող խախտումների բնույթներն ըստ դպրոցների թվի (%) վերաբերել են մանկավարժական աշխատողների նշանակմանը, կանոնադրության անհամապատասխանությանը և սովորողների համակազմի ձևավորմանը, որոնք արձանագրվել համապատասխանաբար՝ **23 (74%), 17 (55%) և 14 (45%)** ստուգված դպրոցներում:

- առավել հաճախ կրկնվող խախտումների բնույթներն ըստ խախտումների թվի (%) վերաբերել են մանկավարժական աշխատողների նշանակմանը՝ **71 (25%),**  խորհրդակցական մարմինների ձևավորմանը և գործունեությանը՝ **33 (12%),** սովորողների համակազմի ձևավորմանը՝ **30 (11%)** խախտում:

Ստուգումների արդյունքում արձանագրվել են «Կրթության մասին», «Հանրակրթության մասին» և «Ֆիզիկական կուլտուրայի և սպորտի մասին»ՀՀ օրենքների, ինչպես նաև կրթության ոլորտը կարգավորող **10** նորմատիվիրավական ակտերի **92** պահանջների խախտումներ: Իրականացված ստուգումների արդյունքների վերլուծությունն ըստ դպրոցների հրապարակվել է ԿՏՄ կայքում *(<http://eib.am/hy/report>):*

11 դպրոցներում իրականացված ստուգումների շրջանակում VI, IX և XI դասարանների սովորողներին տրվել են գրավոր աշխատանքներ Հայոց լեզու, «Մաթեմատիկա» (հանրահաշիվ, երկրաչափություն) առարկաներից: Գրավոր աշխատանքների միջոցով ստուգվել են սովորողների նախորդ ուսումնական տարվա մնացորդային գիտելիքները: Հայոց լեզու առարկայից տրվել է թելադրություն, «Մաթեմատիկա» առարկայից՝ գրավոր աշխատանք՝ նախորդ տարվա ուսումնական նյութին համապատասխան: Գրավոր աշխատանքների տարբերակները տրամադրվել են Գնահատման և թեստավորման կենտրոնի կողմից: Դպրոցներից 2-ը Երևան քաղաքի ավագ, 2-ը ոչ պետական, 7-ը ՀՀ Արարատի մարզի միջնակարգ դպրոցներ են:

Հայոց լեզու առարկայից տրված թելադրությանը մասնակցած 782 սովորողներից (Գծապատկեր 2) Գերազանց են գնահատվել 66-ը (8.5%), Լավ՝ 166-ը (21.2%), Բավարար՝ 276-ը (35.3%), Անբավարար՝ 274-ը (35%):

«Մաթեմատիկա» առարկայի գրավոր աշխատանքին մասնակցած 762 սովորողներից (Գծապատկեր 3) Գերազանց են գնահատվել 14-ը (1.8%), Լավ՝ 68-ը (8.9%), Բավարար՝ 293-ը (38.5%), Անբավարար՝ 387-ը (50.8%):

Գրավոր աշխատանքների արդյունքները, հետևաբար նաև միջին գնահատականները ավելի բարձր են Հայոց լեզու առարկայի թելադրության դեպքում (Գծապատկեր 4):

Ինչպես ներկայացված է Գծապատկեր 4-ում՝ Հայոց լեզու առարկայի թելադրության

միջին գնահատականը ամենացածրն է XI դասարանում, ամենաբարձրն է՝ IX դասարանում, իսկ «Մաթեմատիկա» առարկայի գրավոր աշխատանքներից բարձր արդյունքը գրանցվել է XI դասարանում, ամենացածր արդյունքը՝ VI դասարանում: Գրավոր աշխատանքների արդյունքներն ըստ առարկաների (տոկոսային համամասնությամբ) ներկայացված են 5 և 6 գծապատկերներում:

Հայոց լեզու առարկայի թելադրությունից ամենացածր արդյունքը գրանցվել է ՀՀ Արարատի մարզի Լուսառատի միջնակարգ դպրոցում: Անբավարար են գնահատվել գրավոր աշխատանքին մասնակցած XI դասարանցիների 67%-ը (18 սովորողներից 12-ը):

«Մաթեմատիկա» առարկայի գրավոր աշխատանքից Անբավարար են գնահատվել XI դասարանցիների 67%-ը ՀՀ Արարատի մարզի Հայանիստի միջնակարգ դպրոցում, 88%-ը՝ Եղեգնավանի միջնակարգ դպրոցում, IX դասարանցիների 88%-ը՝ Եղեգնավանի միջնակարգ դպրոցում, 83%-ը՝ Լուսառատի միջնակարգ դպրոցում, 82%-ը՝ Այգեստանի միջնակարգ դպրոցում, VI դասարանցիների 85%-ը՝ Արևաբույրի միջնակարգ դպրոցում, 80%-ը՝ Տափերականի միջնակարգ դպրոցում, 76%-ը՝ Լուսառատի միջնակարգ դպրոցում, 75%-ը՝ Ռոբերտ Ազարյան ՍՊԸ-ում: Արդյունքները խնդրահարույց են Լուսառատի միջնակարգ դպրոցում:

Համեմատելով ԿՏՄ կողմից տրված գրավոր աշխատանքի արդյունքները այդ սովորողների նույն առարկաների նախորդ տարվա գրավոր աշխատանքների արդյունքների հետ ստացել ենք հետևյալ պատկերը (Գծապատկերներ 6, 7)՝

**Գրավոր աշխատանքների արդյունքները խիստ հակասական են հատկապես Անբավարար գնահատականների դեպքում:**

Ուսումնասիրվել են նաև այդ դպրոցների նախորդ ոսումնական տարվա ավարտական և պետական ավարտական քննությունների արդյունքները: Այդ 11 դպրոցներում նշված քննություններից Անբավարար գնահատված սովորողներ չեն եղել:

|  |
| --- |
| ***Ձեռնարկված միջոցառումները՝*** |

Ստուգված **բոլոր** **31 (100%)** դպրոցներում հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, որոնց վերաբերյալ կազմվել է **31** ակտ:

Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին և 2-րդ մասերի պահանջների՝ դպրոցների տնօրեններին, «Էլիտա» միջնակարգ դպրոցի գործադիր, ԱրտՍՏԵՄ վարժարանի և Ռ.Ազարյանի միջնակարգ դպրոցի հիմնադիր և գործադիր տնօրեններին տրամադրվել են ակտերի մեկական օրինակները, իսկ ՀՀ կրթության, գիտության, մշակույթի և սպորտի նախարարին (այսուհետ՝ ՀՀ ԿԳՄՍ նախարարին) Երևանի քաղաքապետին,«Էլիտա» միջնակարգ դպրոցի հիմնադիր տնօրենին, ՀՀ Արարատի, Արմավիրի մարզպետներին՝ ակտերի պատճենները:

Ստուգումների արդյունքում պարզվել է, որ **16** դպրոցների **(52%)** կանոնադրություններում չեն ներառվել ՀՀ կառավարության համապատասխան որոշումներով կատարված փոփոխությունները, իսկ **2** դպրոցներում՝ իրականացվող հանրակրթական ծրագրերի ամրագրումը:

Վերոնշյալի մասին գրություններով տեղեկացվել են համապատասխան (ըստ ենթակայության) լիազորված մարմինների ղեկավարները, հիմնադիրը, հիմնադիր և գործադիր տնօրենները. կանոնադրությունների փոփոխություն՝ ***Երևանի հ.հ. 6, 7, 8, 18, 26, 27, 39, 78, 89, 128, 161 հիմնական, հ. 175 միջնակարգ, հ.հ. 54, 83, 105 ավագ, «Էլիտա» միջնակարգ դպրոցներ***, ծրագրերի ամրագրում՝ ***Երևանի հ. 26 հիմնական և Ռ. Ազարյանի միջնակարգ դպրոցներ:***

Խախտումների հետևանքները վերացնելու նպատակով տեսչական մարմնի ղեկավարի համապատասխան կարգադրագրերով **24 (77%)** դպրոցների տնօրեններին տրվել են **81 (29%)** հանձնարարականներ, որոնք կազմել են արձանագրված խախտումների **29%-ը**:

Առավել հաճախ կրկնվող հանձնարարականները հետևյալ բնույթի են.

* մանկավարժական աշխատողների նշանակում. **16 (67%)** դպրոցների՝ **29 (36%),**
* ուսումնական պլանի պահանջների համապատասխանեցում. **7 (29%)** դպրոցների՝ **10 (12%),**
* սովորողների համակազմի ձևավորում. **6 (25%)** դպրոցների՝ **10 (12%),**
* խորհրդակցական մարմինների ձևավորում, գործունեության իրականացում. **7 (29%)** դպրոցների՝ **18** **(22%),**
* տնօրենի պաշտոնային պարտականությունների կատարում՝ **7** **(29%)** դպրոցների՝ **14 (17%)** հանձնարարականներ:

Ստուգումների արդյունքների վերաբերյալ հաշվետվությունը տրամադրվել է ՀՀ ԿԳՄՍ նախարարին: Ստուգումների արդյունքում հայտնաբերված խախտումները հետագայում կանխելու, ինչպես նաև խախտման հետևանքները վերացնելու նպատակով **առաջարկվել է.**

**Տնօրեններին.** սահմանել պատշաճ վերահսկողություն դպրոցի կրթական գործընթացի կազմակերպման, վարչական և մանկավարժական աշխատողների աշխատանքային պարտականությունների կատարման նկատմամբ, մանկավարժական աշխատողների նշանակումն իրականացնել համաձայն պաշտոնների նկարագրերի, սահմանված կարգով անցկացնել ուսուցչի թափուր տեղի համար մրցույթը, ձևավորել դպրոցի սովորողների համակազմը և այլն:

**Լիազոր մարմնին.** ապահովել դպրոցի կանոնադրության մեջ համապատասխան փոփոխությունների ամրագրումը և սահմանված կարգով հաստատումը, սահմանել վերահսկողություն դպրոցների կողմից կրթության ոլորտը կարգավորող ՀՀ օրենսդրության և կրթության պետական կառավարման լիազորված մարմնի ընդունած նորմատիվ ակտերի պահանջների կատարման, հանրակրթության պետական չափորոշչին համապատասխան հանրակրթական հիմնական ծրագրերի իրականացման նկատմամբ:

***2.2. ՀՀ 1 միջին մասնագիտական կրթական ծրագրեր իրականացնող ուսումնական հաստատություն՝*** *ՀՀ ԿԳՄՍՆ «Արմավիրի տարածաշրջանային պետական քոլեջ» ՊՈԱԿ*

|  |
| --- |
| ***Հիմքը`*** |

ՀՀ ԿԳՄՍՆ «Արմավիրի տարածաշրջանային պետական քոլեջ» ՊՈԱԿ-ի տնօրենի պաշտոնակատարի 24․11․2021թ․ № Մ-858-2021 և № Մ-859-2021 գրությունները:

|  |
| --- |
| ***Ժամկետը՝*** |

2022 թվականի I եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

2019 թվականի հունվարի 17-ից մինչև ստուգումը սկսելու օրը:

|  |
| --- |
| ***Ստուգման արդյունքները՝*** |

Ստուգման արդյունքում արձանագրվել են կրթության բնագավառը կարգավորող ՀՀ օրենսդրության պահանջների 60 խախտումներ: Խախտումները վերաբերել են

1. դիմորդների ընդունելության մրցույթին,
2. քոլեջի կողմից 2021 և 2022 թվականներին անցկացված «Մաթեմատիկա», «Ֆիզկուլտուրա», «Քիմիա», «Ֆիզիկա» «Իրավագիտություն», «Հայոց լեզու և գրականություն», «Ռուսաց լեզու և գրականություն», «Քրեական իրավունք» և «Մասնագիտական գործունեության իրավական ապահովում» հանրակրթական և մասնագիտական առարկաների դասավանդողների մրցույթներին,
3. հաստատությունից ուսանողների հեռացման գործընթացին,
4. ուսանողների վերականգնման գործընթացին:

Ստուգման արդյունքում արձանագրվել են կրթության բնագավառը կարգավորող ՀՀ օրենսդրության պահանջների հետևյալ խախտումները (Աղյուսակ 4)՝

**Աղյուսակ 4**

|  |
| --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** |
| ***«Նախնական մասնագիտական (արհեստագործական) և միջին մասնագիտական կրթության մասին» ՀՀ օրենք*** |
| ***12-րդ հոդվածի 4-րդ մաս՝ «****Արհեստագործական և միջին մասնագիտական կրթության պետական կրթական չափորոշիչներով և կրթական ծրագրերով նախատեսված և հիմնարկներում ու կազմակերպություններում իրականացվող պրակտիկաները (ուսումնական, արտադրական, ուսումնաարտադրական, տեխնոլոգիական, նախադիպլոմային, այլն) իրագործվում են այդ հիմնարկների և կազմակերպությունների հետ կնքված պայմանագրերի համաձայն»։* |
| ***18.1-րդ հոդվածի 21-րդ մասի 1-ին կետ.*** *«Արհեստագործական և միջին մասնագիտական պետական ուսումնական հաստատության տնօրենը՝ խորհրդի քննարկմանն է ներկայացնում արհեստագործական և միջին մասնագիտական ուսումնական հաստատության արտաքին և ներքին գնահատման արդյունքների վերաբերյալ տեղեկանքը...»:* |
| ***18.1-րդ հոդվածի 21-րդ մասի 2-րդ կետ.****«Տնօրենը պատասխանատու է մասնագիտական կրթության պետական կրթական չափորոշիչների (որակավորման չափորոշիչների) և կարողությունների զարգացմանը միտված մոդուլային ուսուցման ծրագրի կատարման չափանիշներն ապահովող համապատասխան կրթության և ուսուցման գործընթացի կազմակերպման, կադրերի ընտրության համար»։* |
| ***ՀՀ կառավարություն 2002 թվականի հունիսի 20-ի № 1009-Ն որոշմամբ հաստատված «Հայաստանի Հանրապետության միջին մասնագիտական պետական ուսումնական հաստատությունները վերակազմակերպելու և Հայաստանի Հանրապետության պետական քոլեջների» օրինակելի կանոնադրություն Հավելված № 2*** |
| ***26 կետի 17-րդ ենթակետ՝*** *«Խորհուրդը՝ տնօրենի առաջարկությամբ քննարկում և առաջադրում է պետական ամփոփիչ ատեստավորման հանձնաժողովների նախագահների թեկնածությունները»:* |
| ***26 կետի 19-րդ ենթակետ՝*** *«Խորհուրդը՝ հաստատում է քոլեջի ստորաբաժանումների կանոնակարգերը, ներքին կարգապահական և այլ կանոնները, եթե հիմնադրի որոշմամբ կամ սույն կանոնադրությամբ այլ բան նախատեսված չէ»:* |
| ***30-րդ կետ՝*** *«Խորհրդի անդամի լիազորությունները դադարում են խորհրդի լիազորություններն ավարտվելու դեպքում կամ, եթե նա՝ 1) հրաժարական է տվել, 2) առաջադրված է եղել քոլեջի ուսանողական խորհրդի կողմից և կորցրել է քոլեջի ուսանողի կարգավիճակը, 3) առաջադրված է եղել քոլեջի մանկավարժական կազմի խորհրդի կողմից և կորցրել է քոլեջում իր աշխատանքը, 4) դատապարտվել է ազատազրկման, 5) դատարանի վճռով ճանաչվել է անգործունակ, 6) առանց հարգելի պատճառի երեք անգամ չի մասնակցել խորհրդի նիստերին, 7) մահացել է:»:* |
| ***38 կետի 8-րդ ենթակետ՝*** *«Տնօրենը՝ համաձայն տվյալ մասնագիտության պետական կրթական չափորոշչի՝ հաստատում է քոլեջում ուսուցանվող յուրաքանչյուր մասնագիտության ուսումնական պլանը, առկայության դեպքում՝ մոդուլային ուսումնական պլանը, առարկայական և (կամ) մոդուլային ծրագրերը և դրանցում կատարում փոփոխություններ»:* |
| ***38 կետի 15-րդ ենթակետ՝*** *«Տնօրենը՝  վերահսկողություն է իրականացնում քոլեջում ուսուցման բովանդակության, ուսանողների գիտելիքների յուրացման որակի, նրանց վարքի, դաստիարակչական աշխատանքի կազմակերպման նկատմամբ»:* |
| ***ՀՀ կառավարության 2013 թվականի նոյեմբերի 28-ի № 1330-Ն որոշմամբ հաստատված «Հայաստանի Հանրապետության նախնական մասնագիտական (արհեստագործական) և (կամ) միջին մասնագիտական կրթական ծրագրեր իրականացնող պետական ուսումնական հաստատություններում ուսանողական նպաստ և պետական կրթաթոշակ տրամադրելու կարգ»*** |
| ***9-րդ կետ՝*** *«Ուսումնական հաստատությունը կարող է վճարովի հիմունքով սովորող ուսանողական համակազմի մինչև տասը տոկոսին, հաշվի առնելով ուսանողի սոցիալական վիճակը և բարձր առաջադիմության արդյունքները, իր միջոցների հաշվին մասնակի փոխհատուցել ուսման վճարը` 1) սոցիալապես անապահով (ընտանիքների անապահովության սահմանային միավորից բարձր միավոր ունեցող ընտանիքների) ուսանողներին. 2) միակողմանի ծնողազուրկ (միածնող) ուսանողներին. 3) 3 և ավելի անչափահաս կամ 3 և ավելի ուսանող երեխաներ ունեցող ընտանիքների ուսանողներին. 4) վճարովի ուսուցման համակարգում երկու և ավելի ուսանող երեխաներ ունեցող ընտանիքների ուսանողներին. 5) 1-ին կամ 2-րդ խմբի հաշմանդամ ծնող ունեցող ուսանողներին. 6) հեռավոր լեռնային և սահմանամերձ գյուղերի հանրակրթական դպրոցների ուսուցիչների երեխա-ուսանողներին. 7) մինչև մեկ տարեկան երեխա ունեցող ուսանողներին. 8) ուսանողական նպաստների համակարգում չընդգրկված` բարձր առաջադիմություն ունեցող ուսանողներին` ուսումնական հաստատության հայեցողությամբ»։* |
| ***ՀՀ կրթության և գիտության նախարարի 2006 թվականի հուլիսի 21-ի թիվ 638-Ն հրամանի «ՀՀ նախնական մասնագիտական (արհեստագործական) և միջին մասնագիտական ուսումնական հաստատություններում պետական ամփոփիչ ստուգման կազմակերպման ու անցկացման կարգ»*** |
| ***13-րդ կետ՝*** *«Պետական որակավորող հանձնաժողովների աշխատանքները կազմակերպվում են մասնագիտական ուսումնական հաստատության տվյալ մասնագիտության ուսումնական պլանով նախատեսված ժամկետներում»:* |
| ***16-րդ կետ՝*** *«Տվյալ մասնագիտության գծով պետական ամփոփիչ ստուգումների միջև եղած ժամանակահատվածը սահմանվում է 5-7 օր»:* |
| ***21-րդ կետ՝*** *«Դիպլոմային նախագծի (աշխատանքի) և պետական քննության արդյունքները գնահատվում են «գերազանց», «լավ», «բավարար», «անբավարար»:․․․»:* |
| ***22-րդ կետ՝*** *«Դիպլոմային նախագիծ (աշխատանք) պաշտպանած կամ պետական քննությունները դրական հանձնած ուսանողին պետական որակավորող հանձնաժողովի որոշմամբ շնորհվում է համապատասխան որակավորում և տրվում է պետական նմուշի ավարտական փաստաթուղթ /դիպլոմ/»:* |
| ***25-րդ կետ՝*** *«Պետական որակավորող հանձնաժողովի բոլոր նիստերը արձանագրվում են արձանագրությունների հատուկ գրքում: Պետական որակավորող հանձնաժողովի նիստերի արձանագրությունները կազմվում են համաձայն սահմանված ձևերի (NN 1, 2 հավելվածներ)»:* |
| ***27-րդ կետ՝*** *« ․․․ Ուսանողը պետական քննությունները վերահանձնելիս հանձնում է քննություններ այն առարկաներից, որոնք նախատեսված են եղել նրա ավարտման տարում գործող ուսումնական պլանով: Մասնագիտական ուսումնական հաստատությունն ավարտելուց երեք տարուց հետո պետական քննությունների վերահանձնման թույլտվությունը տալիս է կրթության պետական կառավարման լիազորված մարմինը»:* |
| ***28-րդ կետ՝*** *«Այն ուսանողները, որոնք չեն պաշտպանել դիպլոմային նախագիծը (աշխատանքը) կամ չեն հանձնել պետական քննությունները հարգելի պատճառով (փաստաթղթերով հաստատված), մասնագիտական ուսումնական հաստատության տնօրենը կարող է երկարացնել նրանց ուսուցման ժամկետը մինչև պետական որակավորող հանձնաժողովի աշխատանքի հաջորդ քննաշրջանը, բայց մեկ տարուց ոչ ավելի»:* |
| ***31-րդ կետ՝ «****Պետական որակավորող հանձնաժողովի աշխատանքների ավարտից հետո հանձնաժողովի նախագահը մեկ շաբաթվա ընթացքում հաշվետվություն է ներկայացնում կրթության պետական կառավարման լիազորված մարմին և պատճենը նախնական մասնագիտական (արհեստագործական) կամ միջին մասնագիտական ուսումնական հաստատության տնօրենին:* |
| ***32-րդ կետ՝*** *«Մասնագիտական ուսումնական հաստատության տնօրենի հրամանով հաստատվում է պետական որակավորող հանձնաժողովի որոշմամբ շրջանավարտների համապատասխան որակավորման և պետական ավարտական նմուշի փաստաթղթի (դիպլոմի) շնորհումը և ուսումնական հաստատության ավարտումը»:* |
| ***34-րդ կետ՝*** *«Պետական որակավորող հանձնաժողովի նախագահի հաշվետվությունը քննարկվում է մասնագիտական ուսումնական հաստատության խորհրդում, որի հիման վրա մշակվում են ուսումնական գործընթացը կատարելագործելու առաջարկություններ»:* |
| ***ՀՀ կրթության և գիտության նախարարի******2011 թվականի փետրվարի 24-ի թիվ 124-Ն հրամանով հաստատված «Նախնական մասնագիտական (արհեստագործական) և միջին մասնագիտական պետական ուսումնական հաստատության (այսուհետ` Հաստատություն) կոլեգիալ կառավարման մարմնի` խորհրդի ձևավորման» կարգ*** |
| ***13-րդ կետ`*** *«Խորհրդի նիստերը գումարվում են Հաստատության կանոնադրությամբ նախատեսված ժամկետներում և դեպքերում` Խորհրդի նախագահի կողմից` սեփական նախաձեռնությամբ, ինչպես նաև լիազորված մարմնի, Հաստատության տնօրենի կամ Խորհրդի անդամների 1/3-ի նախաձեռնությամբ:* |
| ***ՀՀ կրթության և գիտության նախարարի 2012թ. ապրիլի 5-ի N 254-Ն հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության» կարգի*** |
| *9-րդ կետ՝ «Ընդունելության գործընթացը կազմակերպելու նպատակով՝ Լիազորված մարմնի կողմից առկա (ստացիոնար) կամ հեռակա ընդունելության տեղերը հատկացվելուց հետո՝ 5 օրվա ընթացքում Հաստատությունում տնօրենի (ռեկտորի) հրամանով ստեղծվում է ընդունող հանձնաժողով և ընդունելության գործընթացը սպասարկող տեխնիկական անձնակազմ»:* |
| ***12-րդ կետ՝*** *«Ընդունող հանձնաժողովը սույն կարգին և Հաստատության տնօրենի (ռեկտորի) հաստատած աշխատանքային պլանին համապատասխան ապահովում է`*  *1) առկա (ստացիոնար) և/կամ հեռակա ուսուցման ընդունելության կազմակերպումն ու անցկացումը,․․․»։* |
| ***24-րդ կետի 1-ին ենթակետ՝*** *«Ընդունելության մրցույթն անցկացվում է Լիազորված մարմնի կողմից ըստ մասնագիտությունների հատկացված անվճար և վճարովի ուսուցման տեղերում` հետևյալ սկզբունքով. 1․ Անվճար ուսուցման տեղում առաջին հերթին ընդունվում է հիմնական կրթության վկայականի, միջնակարգ կրթության ատեստատի միավորների (այդ թվում` քննական), նախնական մասնագիտական (արհեստագործական), միջին մասնագիտական, բարձրագույն մասնագիտական կրթության դիպլոմի ներդիրի գնահատականների միջին թվաբանականի և տվյալ մասնագիտության համար սույն կարգի ցանկով ընդունելության մրցութային առարկաների գնահատականների/միավորների ընդհանուր առավելագույն գումար ունեցող դիմորդը»:* |
| ***46-րդ կետ՝*** *«Մրցույթով անցած յուրաքանչյուր դիմորդի համար կազմվում է անձնական գործ, որտեղ ընդգրկվում են էլեկտրոնային եղանակով լրացված դիմումը և սույն կարգի 19-րդ կետի 3-10-ը ենթակետերով նախատեսված փաստաթղթերը կամ փաստաթղթերի պատճենները, 4 լուսանկար (3x4 չափսի), հիմնական կրթության վկայականի կամ միջնակարգ կրթության ատեստատի կամ դիպլոմի բնագիրը իր ներդիրով կամ նոտարական հաստատումով (վավերացված) պատճենը, իսկ առկայության դեպքում` նաև դիմորդների գրավոր քննական աշխատանքները, բողոքարկման դիմումները և դրանց վերաբերյալ որոշումները»:* |
| ***47-րդ կետ՝ «****Ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա Հաստատության տնօրենը մրցույթով անցած դիմորդներին 2 աշխատանքային օրվա ընթացքում հրամանագրում է որպես ուսանող: Հրամանագրվածների ցուցակները հրապարակվում են ոչ ուշ, քան հրամանագրման հաջորդ օրը»:* |
| ***49-րդ կետ՝*** *«Հաստատության տնօրենը (ռեկտորը) հրամանագրված դիմորդի հետ կնքում է պայմանագիր, որտեղ պարտադիր ամրագրվում են ուսանողի ընտրած մասնագիտությունը, ուսուցման ձևը, սովորելու տարիների տևողությունը և Հաստատությունում ուսման վարձի ընդհանուր չափը՝ բաժանված ըստ ուսումնական տարիների»:* |
| ***50-րդ կետ՝*** *«Ուսանողին հանձնվում է պայմանագրի երկրորդ օրինակը, ուսանողական տոմս և առաջադիմության գրքույկ»:* |
| ***52-րդ կետ՝*** *«Հաստատություն չընդունված դիմորդին վերադարձվում են սույն կարգի 19-րդ կետով պահանջված փաստաթղթերը, իսկ դրանց պատճենները, ինչպես նաև քննական աշխատանքները պահպանվում են Հաստատությունում 6 ամիս, որից հետո ոչնչացվում են ՀՀ օրենսդրությամբ սահմանված կարգով»:* |
| ***ՀՀ կրթության և գիտության նախարարի 2010 թվականի հունիսի 22-ի №609-Ն հրամանի «ՀՀ նախնական մասնագիտական (արհեստագործական) և միջին մասնագիտական ուսումնական հաստատությունների շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման» կարգի հավելված 2*** |
| ***19-րդ կետ՝ «****Ուսումնական հաստատություններում դիպլոմների ստացման և բաշխման հաշվառումը կատարվում է հատուկ մատյաններում, որոնցում գրառվում են հետևյալ տվյալները: 1) Դիպլոմի գրանցման հերթական համարը, 2) Դիպլոմ ստացողի անունը, հայրանունը, ազգանունը, 3) Մասնագիտության անվանումը, որակավորումը, 4) Դիպլոմի համարը, 5) Պետական քննական հանձնաժողովի արձանագրության տարին, ամսաթիվը, 6) Փաստաթուղթ ստացող անձի ստորագրությունը: Մատյանների էջերը համարակալվում, կարվում և կնքվում են»:* |
| ***22-րդ կետ.*** *«Դիպլոմների բաշխումից հետո պետական և ոչ պետական ուսումնական հաստատության տնօրենը հաշվետվություն է ներկայացնում գրությամբ՝ նախարարի կամ աշխատակազմի ղեկավարի անունով: Հաշվետվությունն իր մեջ ներառում է տեղեկատվություն ստացած, բաշխված և խոտանված ավարտական փաստաթղթերի համարների և ընդհանուր քանակի մասին՝ ըստ ուսումնական հաստատության, նշումներ պարունակելով սովորողի անվան, ազգանվան, հայրանվան, սեռի, ծննդյան թվականի, ուսումնական հաստատություն ընդունվելու (հրամանի համար) և ավարտելու (հրամանի համար) տարեթվերի, ավարտական փաստաթղթի սերիայի և համարի, անձնագրի սերիայի և համարի, մասնագիտության կոդի մասին՝ կնքված և ստորագրված տնօրենի կողմից: Հաշվետվությունները նախարարություն են ներկայացվում մինչև ընթացիկ տարվա ավարտը՝ թղթային և էլեկտրոնային տարբերակով: Դրանք 5 աշխատանքային օրվա ընթացքում աշխատակազմի պետական նմուշի փաստաթղթերի վարման բաժնի կողմից ստուգվում են և հանձնվում նախարարության արխիվ: Թերություններ և բացթողումներ հայտնաբերելու դեպքում՝ հաշվետվություն ներկայացնողին հնարավորություն է ընձեռվում շտկելու կամ վերացնելու դրանք 5 աշխատանքային օրվա ընթացքում»։* |
| ***ՀՀ կրթության և գիտության նախարարի 2006 թվականի դեկտեմբերի 22-ի № 997-Ն հրամանով հաստատված «ՀՀ պետական հավատարմագրված նախնական, միջին, բարձրագույն և հետբուհական մասնագիտական ուսումնական հաստատություններում (մագիստրոսներին) և ասպիրանտներին ակադեմիական արձակուրդ տալու» կարգ*** |
| ***2-րդ կետ՝*** *«Ակադեմիական արձակուրդ տրվում է նախնական, միջին, բարձրագույն և հետբուհական մասնագիտական կրթական ծրագրերով ուսումնառող սովորողներին, ուսանողներին (մագիստրանտներին) և ասպիրանտներին՝ ըստ բժշկասոցիալական փորձաքննության եզրակացության»:* |
| ***3-րդ կետ՝*** *«Ակադեմիական արձակուրդի տևողությունը մեկ օրացուցային տարի է, բացառությամբ օրենսդրությամբ սահմանված դեպքերի»:* |
| ***9-րդ կետ՝*** *«Ըստ բժշկասոցիալական փորձաքննության եզրակացության ակադեմիական արձակուրդում գտնվող սովորողին, ուսանողին (մագիստրանտին) և ասպիրանտին ուսումնական գործընթացին թույլատրելու համար հիմք են ծառայում ուսանողի (մագիստրանտի) և ասպիրանտի դիմումը, պետական առողջապահական բժշկասոցիալական փորձաքննության եզրակացությունը, համաձայն որոնց ուսումնական հաստատության ղեկավարը (պետը, տնօրենը, ռեկտորը) հրամանով թույլ է տալիս ուսանողին (մագիստրանտին) և ասպիրանտին շարունակելու ուսումը»։* |
| ***ՀՀ կրթության և գիտության նախարարի 2011 թվականի դեկտեմբերի № 1278-Ն հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատություններում ուսումնառությունն անավարտ թողած անձի ուսանողական իրավունքի վերականգնման» կարգ*** |
| ***7-րդ կետ՝*** *«Ակադեմիական արձակուրդից, հղիության և ծննդաբերության, մինչև 3 տարեկան երեխային խնամելու համար տրամադրվող նպատակային արձակուրդներից վերադարձած, ինչպես նաև պարտադիր զինվորական ծառայությունից զորացրված ուսանողն ուսումը շարունակում է նույն Հաստատությունում և նույն մասնագիտությամբ (մասնագիտացմամբ)` Հաստատություն վերադառնալու օրվան հաջորդող այն կիսամյակից և կրթական ծրագրի այն փուլից, որտեղից ուսումն անավարտ է թողել»:* |
| ***8-րդ կետ՝*** *«Ակադեմիական կամ հղիության և ծննդաբերության, մինչև 3 տարեկան երեխային խնամելու համար տրամադրվող նպատակային արձակուրդից վերադարձած կամ պարտադիր զինվորական ծառայությունից զորացրված ուսանողի հետ երեք օրվա ընթացքում կնքվում է նոր պայմանագիր, որի պայմանները ուսանողի համար չեն կարող լինել նվազ բարենպաստ, քան նախորդ պայմանագրի պայմաններն էին»:* |
| ***10-րդ կետ՝*** *«Հաստատությունից ազատված կամ հեռացված անձը, ինչպես նաև վճարովի ուսուցման համակարգում ուսումնառած և ակադեմիական կամ նպատակային արձակուրդից, ինչպես նաև «Զինապարտության մասին» ՀՀ օրենքին համապատասխան տարկետումից վերադարձած ուսանողը կարող է իր ուսանողական իրավունքը վերականգնել և անավարտ թողած ուսումը շարունակել այն Հաստատությունում, որտեղ նա ուսումը անավարտ է թողել, կամ անձի ցանկությամբ անավարտ թողած կրթական ծրագրին համապատասխան կամ ավելի ցածր կրթական ծրագիր իրականացնող այլ Հաստատությունում` պահպանելով հետևյալ սկզբունքները. 1) նախընտրած մասնագիտության համապատասխան կիսամյակի սկզբից, եթե ուսումնառած և նախընտրած մասնագիտության համար սահմանված ուսումնական պլանների ակադեմիական տարբերությունները չեն գերազանցում 8 առարկան (կամ մոդուլները)»:* |
| ***11-րդ կետ՝*** *«Եթե անվճար ուսուցման համակարգում ուսումնառած և ակադեմիական կամ նպատակային արձակուրդից, ինչպես նաև «Զինապարտության մասին» ՀՀ օրենքին համապատասխան տարկետումից վերադարձած ուսանողի ուսանողական իրավունքը վերականգնելիս Հաստատությունում իր ուսումնառած մասնագիտությամբ (մասնագիտացմամբ) համապատասխան խումբ չկա, ապա ուսանողական իրավունքը վերականգնվում է ուսանողի ընտրությամբ` նույն Հաստատությունում այլ մասնագիտությամբ (մասնագիտացմամբ) անվճար ուսուցման համակարգում` պահպանելով սույն կարգի 10-րդ կետով սահմանված սկզբունքները: Հաստատությունում ուսանողը ուսումնառության ընթացքում կարող է փոխել իր մասնագիտությունը (մասնագիտացումը)` պահպանելով սույն կարգի 10-րդ կետով սահմանված սկզբունքները և 13-րդ կետով սահմանված պահանջները»:* |
| ***13-րդ կետի 1-ին ենթակետ՝ «****Անձը կարող է իր ուսանողական իրավունքը վերականգնել հետևյալ պայմանների ապահովմամբ` 1) Հաստատությունից հեռացված անձի ուսանողական իրավունքը վերականգնվում է ուսումնառած կիսամյակի սկզբից»:* |
| ***13-րդ կետի 2-րդ ենթակետ.*** *«Անձը կարող է իր ուսանողական իրավունքը վերականգնել հետևյալ պայմանների ապահովմամբ` ուսանողական իրավունքը վերականգնելու դեպքում պետք է պահպանվեն համապատասխան մասնագիտություններով և ուսուցման ձևով Լիազորված մարմնի կողմից տվյալ տարվա համար Հաստատությանը հատկացված տեղերի ընդհանուր թիվը, բացառությամբ՝ ակադեմիական արձակուրդից, մեկ տարուց ավելի տևողությամբ նպատակային արձակուրդից, ինչպես նաև պարտադիր զինվորական ծառայությունից վերադառնալու դեպքերի»:* |
| ***14-րդ կետ՝*** *«Ուսանողական իրավունքը վերականգնելու համար դիմումը ներկայացվում է կիսամյակների ուսումնական պարապմունքները սկսելուն նախորդող և հաջորդող 15 աշխատանքային օրվա ընթացքում` այն Հաստատության տնօրենին (ռեկտորին), որտեղ դիմողը ցանկանում է վերականգնել իր ուսանողական իրավունքը: Այլ ժամկետում ուսանողական իրավունքի վերականգնումը կատարվում է կրթության պետական կառավարման լիազորված մարմնի համաձայնությամբ»:* |
| ***17-րդ կետ՝*** *«Դիմումը(ները) ստանալուց հետո` 7 աշխատանքային օրվա ընթացքում Հաստատության տնօրենը (ռեկտորը)` սույն կարգի 10-րդ կետով սահմանված սկզբունքների և 13-րդ կետով սահմանված պահանջների ապահովման դեպքում՝ տալիս է ուսանողական իրավունքը վերականգնած ուսանողի ընդունման ժամանակավոր հրաման, որին կցվում է ակադեմիական տարբերությունների ցանկը և դրանց մարման անհատական ժամանակացույցը` ուսանողին կցագրելով համապատասխան խմբում և թույլատրելով մասնակցելու ուսումնական պարապմունքներին»:* |
| ***22-րդ կետ.*** *«Ակադեմիական տարբերությունների բացակայության կամ ակադեմիական տարբերությունները դրական հանձնելու դեպքում Հաստատության տնօրենը 3 աշխատանքային օրվա ընթացքում հրամանագրում է Հաստատությունում ուսանողական իրավունքը վերականգնած ուսանողին:»։* |
| ***23-րդ կետ՝*** *«Ուսանողական իրավունքը վերականգնած ուսանողի հետ կնքվում է պայմանագիր, նրա համար կազմվում է նոր անձնական գործ, որտեղ ընդգրկվում են նաև սույն կարգի 16-րդ կետով նախատեսված փաստաթղթերը, իսկ ուսանողին տրվում է ուսանողական տոմս, առաջադիմության գրքույկ և նրա հետ կնքած պայմանագրի երկրորդ օրինակը»:* |
| ***25-րդ կետ՝ «****Oտարերկրյա Հաստատությունում ուսումնառությունն անավարտ թողած անձի ուսանողական իրավունքը վերականգնվում է Հաստատությունում կրթության պետական կառավարման լիազորված մարմնի համաձայնությամբ` պահպանելով սույն կարգի 13-րդ կետով սահմանված սկզբունքները****»:*** |
| ***26-րդ կետ՝*** *«Հաստատությունը` յուրաքանչյուր ուսումնական կիսամյակի ավարտին, Լիազորված մարմնին է ներկայացնում ուսանող(ներ)ի ուսանողական իրավունքի վերականգնման վերաբերյալ հաշվետվություն` նշելով ուսանողական իրավունքի վերականգնման հիմքը, կրթական ծրագիրը, կիսամյակը, ուսուցման ձևը, մասնագիտությունը»։* |
| ***ՀՀ կրթության և գիտության նախարարի 2010 թվականի հոկտեմբերի 1-ի № 1455-Ն հրամանով հաստատված «Ուսանողների (ունկնդիրների) մեկ մասնագիտական ուսումնական հաստատությունից այլ ուսումնական հաստատություն տեղափոխման» կարգ*** |
| ***6-րդ կետ՝ «****Նախընտրած մասնագիտության գծով հաստատված ուսումնական պլանով ուսանողի ուսումնառություն չանցած, չուսումնասիրած կամ ամփոփիչ ստուգում չանցած առարկաները և առարկաների (մոդուլների) ժամաքանակների 30 և ավելի տոկոս կազմող տարբերությունները, համարվում են ակադեմիական տարբերություններ: Ակադեմիական տարբերությունների ցանկը և ուսանողի կողմից դրանց հանձնման անհատական ժամանակացույցը կազմում է ընդունող ուսումնական հաստատությունը՝ հիմք ընդունելով ուսումնական պլանը: Ուսանողի կողմից ակադեմիական տարբերությունների հանձնման առավելագույն ժամկետը մեկ ամիս է: Տեղափոխումը կարող է կատարվել, եթե դրա արդյունքում, համապատասխան մասնագիտության տվյալ տարվա համար սահմանված ընդունելության տեղերի ընդհանուր թիվը պահպանվում է****»:*** |
| ***9-րդ կետ՝*** *«Ուսումնական հաստատությունը յուրաքանչյուր ուսումնական տարվա ավարտին պետական կառավարման լիազոր մարմնին է ներկայացնում ուսանողների տեղափոխման վերաբերյալ հաշվետվություն` նշելով տեղափոխման հիմքը, կրթական ծրագիրը, ուսուցման ձևը, մասնագիտությունը»:* |
| ***10-րդ կետ՝ «****Ուսանողը տեղափոխման մասին դիմում է ներկայացնում իր ուսումնական հաստատության տնօրենին` նրա գրավոր համաձայնությունը ստանալու համար: Տեղափոխման մասին ուսանողից դիմումն ընդունվում է ուսումնական կիսամյակը սկսելուն նախորդող և հաջորդող երկու շաբաթների ընթացքում: Տնօրենը եռօրյա ժամկետում գրավոր պատասխանում է ուսանողին` կցելով ակադեմիական տեղեկանքը կամ մերժման դեպքում` դրա փաստարկված հիմնավորումները»:* |
| ***11-րդ կետ՝ «****Ուսանողը դիմում է այն ուսումնական հաստատություն, ուր ցանկանում է տեղափոխվել և ներկայացնում է՝ 1) տեղափոխման մասին դիմումը` տնօրենի համաձայնության նշագրումով, 2) ակադեմիական տեղեկանքը, 3) Հայաստանի Հանրապետության օրենսդրությամբ սահմանված արտոնությունից օգտվելու իրավունքի վերաբերյալ համապատասխան տեղեկանքը(ները) կամ այդ մասին հավաստող այլ փաստաթղթեր (առկայության դեպքում)։ Անվճար ուսուցման համակարգում ուսումնառած ուսանողի տեղափոխման դեպքում կրթությունը կազմակերպվում է վճարովի հիմունքներով, բացառությամբ Հայաստանի Հանրապետության օրենսդրությամբ սահմանված դեպքերում արտոնություն ունեցող ուսանողների, որոնց կրթությունը շարունակվում է անվճար հիմունքներով։ Տեղափոխված ուսանողը հետագա ուսումնառության տարիներին կարող է օգտվել նպաստի ձևով ուսման վճարի փոխհատուցման իրավունքից։ Բացառություն կարող են կազմել այն դեպքերը, երբ տվյալ տարվա համար սահմանված տեղերի շրջանակում նույն մասնագիտության համար վճարովի տեղ չի սահմանվել։ Այդ դեպքում տեղափոխումը կարող է կատարվել անվճար ուսուցման համակարգ` միայն նույն մասնագիտությամբ****»:*** |
| ***13-րդ կետ՝ «****Ակադեմիական տարբերությունների բացակայության կամ դրանք դրական գնահատականներով հանձնելու դեպքում ընդունող ուսումնական հաստատության տնօրենն ուսանողին տալիս է համապատասխան տեղեկանք****»:*** |
| ***14-րդ կետ՝ «****Սույն կարգի 13-րդ կետով սահմանված տեղեկանքը ուսանողը ներկայացնում է իր ուսումնական հաստատության տնօրենին, որը եռօրյա ժամկետում հրամանով ամրագրում է ուսանողի տեղափոխումը։ Ուսումնական հասատությունը ուսանողին է հանձնում կամ պատվիրակված փոստով առաքում է՝ 1) տեղափոխման մասին հրամանի պատճենը, 2) կրթության մասին վկայող փաստաթղթի բնօրինակը, 3) այլ փաստաթղթեր (դրանց առկայության դեպքում)։ Նախկին ուսումնական հաստատությունում պահպանվում է ուսանողի անձնական գործը, որը ներառում է՝ 1) ուսանողի տեղափոխման մասին հրամանը, 2) 13-րդ կետով սահմանված տեղեկանքը, 3) ուսանողի կրթության մասին վկայող փաստաթղթի պատճենը, 4) ընդունելության քննությունների գրավոր աշխատանքները (դրանց առկայության դեպքում), 5) ուսանողական տոմսը և այլ փաստաթղթերի պատճենները****»:*** |
| ***15-րդ կետ՝ «****Ընդունող ուսումնական հաստատության տնօրենը համապատասխան փաստաթղթերի բնօրինակները ստանալուց հետո եռօրյա ժամկետում հրամանագրում է ուսանողին****»:*** |
| ***17-րդ կետ՝ «****Ընդունող ուսումնական հաստատությունում կազմվում է ուսանողի նոր անձնական գործ, որում ընդգրկվում են ուսանողի կրթության մասին վկայող փաստաթուղթը, ակադեմիական տեղեկանքը, ընդունման հրամանի պատճենը և ուսանողի հետ կնքած պայմանագիրը: Ուսանողին տրվում է նոր ուսանողական տոմս և նրա հետ կնքած պայմանագրի 2-րդ օրինակը****»:*** |
| ***ՀՀ կրթության և գիտության նախարարի******2014թ. հոկտեմբերի 29-ի թիվ 1058-Ն հրամանով հաստատված՝ «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների դասախոսների և արտադրական ուսուցման վարպետների վերապատրաստման» կարգ*** |
| ***6-րդ կետ՝ «****Ուսումնական հաստատության մանկավարժական աշխատողների վերապատրաստման նախապատրաստման գործընթացի պատասխանատուն հաստատության տնօրենն է»:* |
| ***9-րդ կետ՝ «****Ուսումնական հաստատության մանկավարժական աշխատողների վերապատրաստումը պարտադիր է և անցկացվում է ըստ տնօրենի ներկայացրած հայտի»:* |
| ***10-րդ կետ՝ «****Մանկավարժական աշխատողների յուրաքանչյուր անդամ առնվազն հինգ տարին մեկ անգամ ենթակա է վերապատրաստման»:* |
| ***13-րդ կետ՝ «****Տնօրենը, տվյալ տարվա մինչև հունվարի 30-ը ներառյալ, մանկավարժական աշխատողների 20%-ի անվանացանկը /զբաղեցրած պաշտոնը, կոնտակտային տվյալները/ ներկայացնում է վերապատրաստող կազմակերպություն»:* |
| ***16-րդ կետ՝ «****Վերապատրաստման դասընթացի առնվազն երկու երրորդին մասնակցած մանկավարժական աշխատողին, դասընթացի ավարտից հետո, տասն աշխատանքային օրվա ընթացքում տրվում է վկայական, համաձայն սույն հրամանի հավելված 2-ի Ձև-ի, որի պատճենը կցվում է մանկավարժական աշխատողի անձնական գործին»:* |
|  |

|  |
| --- |
| ***Ձեռնարկված միջոցառումներ՝*** |

Ստուգման արդյունքում կազմվել է ակտ, ԿՏՄ ղեկավարի կարգադրագրի համաձայն հաստատության տնօրենին տրվել են հանձնարարականներ:

Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ հաստատության տնօրենին տրամադրվել է ակտի մեկ օրինակը: ՀՀ ԿԳՄՍ նախարարությանը տրամադրվել է ակտի պատճենը: ՀՀ ԿԳՄՍ նախարարին առաջարկվել է քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղյակ պահել ԿՏՄ-ին:

ՀՀ ԿԳՄՍ նախարարից ստացված գրության համաձայն՝ «Արմավիրի տարածաշրջանային պետական քոլեջ» ՊՈԱԿ-ում իրականացված ստուգման ընթացքում հայտնաբերված խախտումների արդյունքում՝ տնօրենի պաշտոնակատարը նախազգուշացվել է, որ հետագայում նոր խախտումների բացահայտման դեպքում կկիրառվի կարգապահական տույժ:

|  |
| --- |
| ***3. Հետադարձ կապ*** |

***3.1. ԿՏՄ կողմից իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2022 թվականի I եռամսյակում ստացված կատարողականների համադրման արդյունքներ***

ԿՏՄկողմից իրականացված ստուգումների արդյունքում տրված հանձնարարականների կատարման ժամկետները 2022 թվականի I եռամսյակում լրացել են ՀՀ 31 ուսումնական հաստատությունների (10 մանկապարտեզներ, 21 դպրոցներ) դեպքում: Ստացված կատարողականների վերաբերյալ պատկերը ներկայացվում է ստորև:

***Նախադպրոցական կրթության ոլորտում իրականացված ստուգումների արդյունքում*** տրված հանձնարարականների կատարման ժամկետը I եռամսյակում լրացել է Երևանի, ՀՀ Արարատի, Արմավիրի, Սյունիքի, Շիրակի մարզերի 10 մանկապարտեզների դեպքում: Երևանի հ.հ. 40, 44, ՀՀ Արարատի մարզի Ռանչպարի, ՀՀ Արմավիրի մարզի «Էջմիածնի քաղաքապետարանի թիվ 15 «Զվարթնոց», ՀՀ Սյունիքի մարզի Կապանի թիվ 11, ՀՀ Շիրակի մարզի Գյումրի համայնքի «Լիլիթ» մանկապարտեզների տնօրենների կողմից հանձնարարականների կատարման վերաբերյալ գրություններ չեն ներկայացվել։ 4 մանկապարտեզների տնօրեններից ստացված կատարողականների վերաբերյալ գրությունների թվային պատկերը ներկայացված է աղյուսակ 5-ում.

**Աղյուսակ 5**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ***Հանձնարարականների և կատարողականների համադրման արդյունքներ*** | | | | | | | | | | | |
| ***Մանկապարտեզի անվանումը*** | ***Կադրեր*** | | | | ***Հաստիք*** | | ***Գերբեռնված խմբեր*** | | ***Այլ*** | | |
| **Հ\*** | **Կ\*** | **Չ/Կ\*** | **Մ/Կ\*** | **Հ\*** | **Կ\*** | **Հ\*** | **Կ\*** | **Հ\*** | **Կ\*** | **Մ/Կ\*** |
| ***ՀՀ Արմավիրի մարզի Նորակերտի մանկապարտեզ*** | **3** | **1** | **1** | **1** | **1** | **1** | **1** | **1** | **2** | **1** | **1** |
| ***Երևանի հ. 14 մանկապարտեզ*** |  |  |  |  | **2** | **2** |  |  | **2** |  | **2** |
| ***Երևանի հ. 39 մանկապարտեզ*** |  |  |  |  | **2** | **2** |  |  |  |  |  |
| ***Երևանի թիվ 128 մանկապարտեզ*** | **2** | **1** | **1** |  | **2** | **2** |  |  | **1** | **1** |  |
| ***Ընդամենը*** | **5** | **2** | **2** | **1** | **7** | **7** | **1** | **1** | **5** | **2** | **3** |

\**Հ՝ հանձնարարականների թիվ, Կ՝ կատարված հանձնարարականների թիվ, Չ/Կ՝ չկատարված հանձնարարականների թիվ, Մ/Կ՝ մասամբ կատարված հանձնարարականների թիվ:*

Ինչպես ներկայացված է աղյուսակ 5-ում՝ 4 մանկապարտեզներին տրված 18 հանձնարարականներից կատարվել է 12-ը՝ 67%, մասամբ՝ 4-ը (22%), չեն կատարվել 2-ը (11%): Այլ բնույթի հանձնարարականները վերաբերել են լիցենզիայի առկայությանը, մանկավարժների պաշտոնային պարտականությունների կատարմանը, տարիքային հենքի հիման վրա համակազմի ձևավորմանը, պարապմունքների բաշխման գրաֆիկի առկայությանը: Չկատարված հանձնարարականները վերաբերել են կադրային նշանակումներին, մասամբ կատարված հանձնարարականները՝ լիցենզիայի առկայությանը, ֆիզիկական միջավայրին, կադրային նշանակմանը (խախտումով նշանակված անձը ազատվել է բաղեցրած պաշտոնից, սակայն համապատասխան որակավորում ունեցող անձ դեռ չի նշանակվել):

2022 թվականի 1-ին եռամսյակը**,** որպես հանձնարարականների կատարողականների ներկայացման ժամկետ, սահմանվել է **21** դպրոցների **59** հանձնարարականների համար:

**21** դպրոցներից **14**-ի **(67%)** կողմից կատարողականները ներկայացվել են սահմանված ժամկետում, **3-ի (14%)** դեպքում՝ սահմանված ժամկետից ուշ, իսկ **4 (19%)** դպրոցների դեպքում կատարողականներ չեն ներկայացվել. Երևանի հ. 6, Երևանի հ. 18, Վանաձորի h. 6 հիմնական և Ալավերդու հ. 9 միջնակարգ դպրոցներ:

Տրված **59** հանձնարարականներից **28-ը** վերաբերել են մանկավարժական աշխատողների նշանակմանը, **7-ը**՝ ուսումնական պլաններին, **28-ը**՝ այլ բնույթի: Այլ բնույթի հանձնարարականները հիմնականում վերաբերել են լիցենզիայի բացակայությանը, լիցենզիայի սահմանային թվերի գերազանցմանը, համակազմի, աշակերտական խորհրդի ձևավորմանը, առարկայական ծրագրերի կատարման ապահովմանը, սահմանված կարգով հաստատմանը և այլն: Կատարողականների վերաբերյալ գրություններ չեն ստացվել **4** դպրոցներին տրված **6** հանձնարարականների դեպքում:

Ըստ դպրոցներից ստացված կատարողականների՝ **53** հանձնարարականներից կատարվել են **28-ը (53%),** կատարվել ենմասամբ՝ **20-ը (37%),** չեն կատարվել **3-ը (6%),** ինչպես նաև **2 (4%)** հանձնարարականների կատարման մասին տեղեկատվություն չի ներկայացվել:

Հանձնարարականների և կատարողականների տոկոսային համամասնությունը ներկայացված է գծապատկեր 8-ում։

Հանձնարարականների և ստացված կատարողականների համադրման արդյունքները, ըստ դպրոցների, ներկայացված են Աղյուսակ 6-ում:

***Աղյուսակ 6***

|  |  |  |  |  |  |  |  |
| --- | --- | --- | --- | --- | --- | --- | --- |
| ***Հանձնարարականների և կատարողականների համադրման արդյունքներ ըստ դպրոցների*** | | | | | | | |
| ***N*** | ***Դպրոցի անվանումը*** | ***Տնօրենին տրված կարգադրագիր*** | | | ***Տնօրենից ստացված կատարողական*** | | |
| ***Կադրեր*** | ***Ուսպլան*** | ***Այլ*** | ***Կադրեր*** | ***Ուսպլան*** | ***Այլ*** |
| ***1.*** | ***Ախթալայի h. 1 մ/դ*** | ***2*** |  |  | ***2\**** |  |  |
| ***2.*** | ***Ջրառատի մ/դ*** | ***2*** | ***1*** | ***3*** | ***1+1\**** | ***1*** | ***2+1\**** |
| ***3.*** | ***Վանանդի մ/դ*** | ***1*** |  | ***2*** | ***1\*\*\**** |  | ***2*** |
| ***4.*** | ***Սարդարապատի մ/դ*** | ***1*** |  |  | ***1*** |  |  |
| ***5.*** | ***Կապանի h. 13 հ/դ*** | ***2*** |  |  | ***1+1\**** |  |  |
| ***6.*** | ***Մեղրիի h. 1 մ/դ*** | ***1*** |  |  | ***1\**** |  |  |
| ***7.*** | ***Վարդենիսի մ/դ*** | ***1*** |  | ***9*** | ***1\*\*\**** |  | ***8+1\**** |
| ***8.*** | ***Ստեփանավանի ա/դ*** | ***1*** |  | ***1*** | ***1*** |  | ***1*** |
| ***9.*** | ***Գյումրու հ. 5 հ/դ*** |  |  | ***1*** |  |  | ***1*** |
| ***10.*** | ***Լեռնաձորի հ/դ*** | ***4*** |  |  | ***4\**** |  |  |
| ***11.*** | ***Մեծավանի հ. 2 մ/դ*** | ***1*** |  |  | ***1*** |  |  |
| ***12.*** | ***Երևանի երաժշտական թիվ 13 հատուկ դպրոց*** | ***2*** | ***3*** |  | ***1\*+1\*\**** | ***2+1\**** |  |
| ***13.*** | ***Երևանի պարարվեստի պետական քոլեջ*** |  | ***1*** | ***2*** |  | ***1\**** | ***1+1\**** |
| ***14.*** | ***Երևանի հ. 26 հ/դ*** | ***2*** | ***1*** |  | ***1+1\**** | ***1*** |  |
| ***15.*** | ***Երևանի հ. 27 հ/դ*** |  |  | ***1*** |  |  | ***1*** |
| ***16.*** | ***Երևանի հ. 55 հ/դ*** | ***3*** | ***1*** | ***3*** | ***1+2\**** | ***1*** | ***1\*+2\*\**** |
| ***17.*** | ***Երևանի հ. 161 հ/դ*** |  |  | ***1*** |  |  | ***1\**** |
| ***Ընդամենը*** | | ***23*** | ***7*** | ***23*** | ***7+13\*+1\*\*+2\*\*\**** | ***5+2\**** | ***16+5\*+2\*\**** |
| ***53*** | | | ***28+20\*+3\*\*+2\*\*\**** | | |

***\*ընթացքի մեջ, \*\* չի կատարվել, \*\*\*տեղեկատվություն չի ներկայացվել***

Մանկավարժական աշխատողների նշանակմանը վերաբերող **23 (53%)** հանձնարարականները տրվել են **17** դպրոցներից **13–ին (76%)**։ **23** հանձնարարականներից կատարվել են **7**-**ը** **(30%)**, ընթացքի մեջ են **13-ը (57%)**, չի կատարվել **1-ը (4%)** և հանձնարարականի կատարման վերաբերյալ տեղեկատվություն չի ներկայացվել **2 (9%)** հանձնարարականների դեպքում: Մանկավարժական աշխատողների նշանակման վերաբերյալ հանձնարարականների կատարումը, ըստ ներկայացված կատարողականի, Ընթացքի մեջ է համարվել հետևյալ դեպքերում.

- անձը ազատվել է աշխատանքից, սակայն թափուր տեղը ներկա պահին համալրված չէ,

- անձը շարունակում է պաշտոնավարել, թափուր տեղի համար պարբերաբար հայտարարվող մրցույթները դեռևս չեն համալրվում:

Մանկավարժական աշխատողների նշանակման **23** հանձնարարականներից ուսուցչի նշանակմանը վերաբերում են **21-ը** **(91%),** որից կատարվել են **6-ը (28%),** ընթացքի մեջ են **12-ը (57%),** չի կատարվել **1-ը (5%)** և հանձնարարականի կատարման վերաբերյալ տեղեկատվություն չի ներկայացվել **2 (10%)** հանձնարարականների դեպքում:

Ուսումնական պլանի համապատասխանեցմանը վերաբերող **7** հանձնարարականները տրվել են **17** դպրոցներից **5–ին** **(29%)**։ Այդ հանձնարարականներից **5-ը (71%)** կատարվել են, իսկ **2-ը** **(29%)`** նշվել են ընթացքի մեջ են, քանի որ մեկ հանձնարարականի դեպքում առարկայական ծրագիրը ներկայացվել է ՀՀ ԿԳՄՍՆ հաստատման, իսկ մյուսի դեպքում՝ ուսումնական պլանը համապատասխանեցման փուլում է:

Տնօրենի պաշտոնային պարտականություններին վերաբերող այլ բնույթի **23** հանձնարարակններ տրվել են **17** դպրոցներից **9–ին** **(53%)**։ Հանձնարարականներից **16-ը (69%)** կատարվել են, ընթացքի մեջ են **5-ը (22%)** և ևս **2-ը (9%)** չեն կատարվել:

Հարկ է նշել, որ չկատարված **3** հանձնարարականներից **2-ը (67%)** վերաբերել են ուսումնական պլանին, **1-ը (33%)՝** մանկավարժական աշխատողների նշանակմանը:

***3.2. Լիազոր մարմինների կողմից կիրառված պատասխանատվության միջոցներ***

2022 թվականին ԿՏՄ կողմից իրականացված վերահսկողական գործառույթների արդյունքում ՀՀ ԿԳՄՍ նախարարի կողմից ուսումնական հաստատությունների տնօրենների նկատմամբ կիրառվել են կարգապահական տույժեր: Մասնավորապես (Աղյուսակ 7).

***Աղյուսակ 7***

|  |  |  |  |
| --- | --- | --- | --- |
| ***N*** | ***Ուսումնական հաստատության անվանումը*** | ***Պաշտոնը*** | ***Կիրառված կարգապահական տույժը*** |
| ***1.*** | ***«Դիլիջանի պետական քոլեջ» ՊՈԱԿ*** | ***Տնօրեն*** | ***Խիստ նկատողություն*** |
| ***2.*** | ***«Երևանի պարարվեստի պետական քոլեջ» ՊՈԱԿ*** | ***Տնօրեն*** | ***Նկատողություն*** |

|  |
| --- |
| ***4. Դիմումներում, բողոքներում բարձրացված խնդիրների ուսումնասիրություն կամ ստուգում (վարչական վարույթներ)*** |

|  |
| --- |
| ***Նպատակը`*** |

ԿՏՄ հանրությունից ստացվող բողոքների ընդունման և հետագա ընթացք տալու մասին կարգի պահանջների ապահովում:

|  |
| --- |
| ***Ժամկետը՝*** |

2022 թվականի I եռամսյակ:

|  |
| --- |
| ***Տեղեկատվություն ստացված դիմումների, բողոքների վերաբերյալ*** |

2022թ. I եռամսյակում ԿՏՄ-ում ստացվել են **7** դիմում-բողոքներ **6** ուսումնական հաստատությունների գործունեության վերաբերյալ: Ստացված դիմում-բողոքներից 6-ը վերաբերել են դպրոցների, իսկ **1**-ը՝ միջին մասնագիտական ուսումնական հաստատության գործունեությանը:

Ըստ դիմում-բողոքներում բարձրացված հարցերի՝ Երևանի Սուրբ Թերեզայի անվան գթության քույրերի բժշկական ինստիտուտ-քոլեջ ՍՊԸ-ում իրականացվել է վարչական վարույթ, ՀՀ Կոտայքի մարզի Քասախի Ա. Հովհաննիսյանի անվան հ. 2 մ/դ-ին վերաբերող դիմում-բողոքին տրվել է պարզաբանում, ՀՀ Վայոց ձորի մարզի Արտաբույնքի մ/դ-ին վերաբերող դիմում-բողոքի մի մասով տրվել է պարզաբանում, մյուս մասը դուրս է եղել ԿՏՄ լիազորություններից, ՀՀ Արագածոտնի մարզի Ապարանի հ. 2 հ/դ-ին վերաբերող դիմում-բողոքը վերահասցեագրվել է ՀՀ Արագածոտնի մարզպետարան, Երևանի հ. 163 հ/դ-ին վերաբերող 2 դիմում-բողոքների դեպքում՝ վարչական վարույթը կարճվել է, իսկ ՀՀ Կոտայքի մարզի Նոր Գեղիի հ. 2 մ/դ-ին վերաբերող դիմում-բողոքը գտնվում է ընթացքի մեջ:

Առավել շատ բարձրացված հարցերը վերաբերել են գործատու-աշխատող փոխհարաբերություններին: Այդ հարցին անդրադարձ է արվել դիմում-բողոքներից 3-ում (43%):

|  |
| --- |
| ***5. Կանխարգելիչ, աջակցման և խորհրդատվական միջոցառումներ*** |

|  |
| --- |
| ***Հիմքը՝*** |

ԿՏՄ 2022 թվականի տարեկան գործունեության ծրագիրը, ԿՏՄ ղեկավարի համապատասխան հրամանները:

|  |
| --- |
| ***Նպատակը՝*** |

«Տեսչական մարմինների մասին» ՀՀ օրենքի 13-րդ հոդվածի պահանջների կատարում:

|  |
| --- |
| ***Ձեռնարկված միջոցառումներ*** |

2022 թվականի առաջին եռամսյակում` ԿՏՄ աշխատակիցների կողմից իրականացվել է 8հեռավար խորհրդատվական հանդիպում ՀՀ ***10*** նախադպրոցական, ***176*** հանրակրթական և 29 նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ։ Մասնավորապես.

***Նախադպրոցական կրթության ոլորտ***

Իրավական, մասնագիտական և մեթոդական աջակցություն ապահովելու նպատակով՝ ***1*** խորհրդատվական միջոցառում (հեռավար) է իրականացվել ՀՀ ***10*** նախադպրոցական ուսումնական հաստատությունների ***(24.03.2022թ*** ` ***ՀՀ Գեղարքունիքի մարզի Գավառի հ.հ. 3, 4, 8, Սարուխանի հ.հ. 1, 2,*** ***Նորատուսի հ. 2, Ծովազարդի, Գանձակի, Լանջաղբյուրի, Գեղարքունիքի մանկապարտեզ ՀՈԱԿ-ներ)*** տնօրենների մասնակցությամբ:

Մինչև խորհրդատվությունը մանկապարտեզների տնօրեններին ներկայացվել են ոլորտը կարգավորող իրավական ակտերը համապատասխան փոփոխություններով, վերահսկման գործընթացի հարցաշարը, ինչպես նաև մանկապարտեզների տնօրեններին հուզող հարցեր` համապատասխան պարզաբանումներով: ՆՈՒՀ-երի տնօրեններին էլեկտրոնային փոստերով նախապես տրամադրվել են առավել հաճախ կրկնվող հարցադրումները և դրանց պատասխանները, ոլորտը կարգավորող իրավական ակտերը` ծանոթանալու և հարցեր ունենալու դեպքում դրանք նախապես գրավոր տրամադրելու նպատակով:Խորհրդատվության ընթացքում ներկայացվել են ՆՈՒՀ-երի ստուգաթերթերը, ոլորտը կարգավորող իրավական ակտերը, դրանցում կատարված փոփոխությունները։

***Հանրակրթության ոլորտ***

- ՀՈՒՀ ստուգաթերթերի բովանդակությանը և կառուցվածքին, ստուգումների և ոլորտի օրենսդրության պահանջների պահպանմանը (իրավական ակտերի փոփոխություններ, սահմանված կարգով կիրառում, COVID-19 և այլն), իրավական, մասնագիտական և մեթոդական աջակցություն ապահովելու նպատակով` ***3***հեռավար իրազեկման և խորհրդատվական միջոցառումներ են իրականացվել ՀՀ ***89*** հանրակրթական ուսումնական հաստատությունների տնօրենների մասնակցությամբ (***25.01.2022-27.01.2022թթ.)***:

Խորհրդատվությունների ընթացքում ներկայացվել են ՀՈՒՀ-երի ստուգաթերթերը, ոլորտը կարգավորող իրավական ակտերը, դրանցում կատարված փոփոխությունները:

Դպրոցների տնօրեններին էլեկտրոնային փոստերով նախապես տրամադրվել են միջոցառմանը ներկայացվելիք նյութերը` ծանոթանալու և հարցեր ունենալու դեպքում դրանք նախապես գրավոր տրամադրելու նպատակով:

Քննարկվել են մասնակիցների կողմից նախապես գրավոր ուղարկված հարցադրումները, որոնց վերաբերյալ տրվել են սպառիչ պատասխաններ, համապատասխան ուղղորդումներ:

- 2021 թվականին ԿՏՄ կողմից ստուգված դպրոցներում արձանագրված խախտումների բնույթների, առավել հաճախ կրկնվող խախտումների (պատճառների ու առկա խնդիրների), դրանց հետևանքների վերացմանն ուղղված պարտադիր հանձնարարականների կատարման արդյունքների, կրթական գործընթացի գնահատման արդյունքների վերբերյալ ***2*** հեռավար իրազեկման և խորհրդատվական միջոցառում է իրականացվել ՀՀ ***87*** դպրոցների տնօրենների մասնակցությամբ (***11.02.2022-14.02.2022թթ.)***:

Խորհրդատվությունների ընթացքում ներկայացվել են 2021 թվականին հանրակրթության ոլորտում իրականացված ստուգումների արդյունքները: Խորհրդատվությունների ընթացքում մասնակիցների կողմից հաճախ հնչած հարցերը հիմնականում վերաբերել են սովորողների շարժի գործընթացին:

***Նախնական մասնագիտական (արհեստագործական) և միջին մասնագիտական կրթության ոլորտներ***

Ստուգաթերթերի կառուցվածքի, ստուգումների և ոլորտի օրենսդրության պահանջների պահպանման (իրավական ակտերի փոփոխություններ) վերաբերյալ իրավական, մասնագիտական և մեթոդական աջակցություն ապահովելու նպատակով` 2 (***03.03.2022թ., 28.03.2022թ.)***հեռավար իրազեկման և խորհրդատվական միջոցառում է իրականացվել ՀՀ **29** նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ:

Միջոցառման թեմային նախապես ծանոթացնելու նպատակով ներկայացվող նյութերը նախնական մասնագիտական (արհեստագործական) և միջին մասնագիտական ուսումնական հաստատությունների տնօրեններին տրամադրվել են նախապես: Միջոցառման ընթացքում ներկայացվել են ոլորտը կարգավորող իրավական ակտերում 2021 թվականին կատարված փոփոխությունները:

Խորհրդատվական գործընթացներին մասնակցել են նաև ԿՏՄ մի շարք աշխատակիցներ` իրենց վերապահված լիազորությունների շրջանակներում։

|  |
| --- |
| ***6. Օրենսդրական առաջարկների մասին տեղեկատվություն*** |

ԿՏՄ կողմից ՀՀ ԿԳՄՍ նախարարության առաջարկով առաջարկություններ են ներկայացվել`

* ՀՀ կառավարության «ՀՀ կառավարության 2000 թվականի հունիսի 15-ի N 320-Ն որոշման մեջ փոփոխություններ կատարելու մասին» որոշման,
* ՀՀ կառավարության «ՀՀ կառավարության 2012 թվականի դեկտեմբերի 27-ի N 1667-Ն որոշման մեջ փոփոխություն կատարելու մասին» որոշման,
* ՀՀ կառավարության «Ուսուցիչների կամավոր ատեստավորման, կամավոր ատեստավորման արդյունքով ուսուցչի դրույքաչափի և դրան հատկացվող հավելավճարի տրամադրման, կամավոր ատեստավորման հանձնաժողովի ձևավորման կարգը հաստատելու մասին» որոշման,
* ՀՀ ԿԳՄՍ նախարարի «ՀՀ կրթության և գիտության նախարարի 2010 թվականի նոյեմբերի 24-ի N 1640-Ն հրամանում փոփոխություններ կատարելու մասին» հրամանի հավելվածի,
* ՀՀ ԿԳՄՍ նախարարի «ՀՀ կրթության, գիտության, մշակույթի և սպորտի նախարարի 2020 թվականի սեպտեմբերի 8-ի N 28-Ն հրամանում փոփոխություն և լրացումներ կատարելու մասին» հրամանի,
* ՀՀ ԿԳՄՍ նախարարի «ՀՀ կրթության, գիտության, մշակույթի և սպորտի նախարարի 2021 թվականի մարտի 5-ի N 24-Ն հրամանում փոփոխություններ կատարելու մասին» հրամանի,
* ՀՀ ԿԳՄՍ նախարարի «ՀՀ կրթության, գիտության, մշակույթի և սպորտի նախարարի 2021 թվականի նոյեմբերի 29-ի N 81-Ն հրամանում փոփոխություն կատարելու մասին» հրամանի,
* ՀՀ ԿԳՄՍ նախարարի «Միջնակարգ կրթության կրեդիտային համակարգի ներդրման և գործարկման կարգը սահմանելու մասին» հրամանի,
* «Նախնական մասնագիտական (արհեստագործական) և միջին մասնագիտական կրթությանմասին» օրենքում փոփոխություններ և լրացում կատարելու մաuին» ՀՀ օրենքի նախագծերի վերաբերյալ:

|  |
| --- |
| ***7. Ստուգվող հանրակրթական ուսումնական հաստատություններում ներառական կրթական միջավայրի գնահատում՝ ըստ մշակված ձևաթղթի*** |

2022 թվականին հանրակրթության ոլորտում իրականացվող ստուգումների շրջանակում ԿՏՄ-ն կիրառել է հանրակրթական ուսումնական հաստատության (դպրոցի) ներառական կրթական միջավայրի գնահատման ձևաթուղթը (այսուհետ նաև՝ ձևաթուղթ):

Ներառական կրթական միջավայրի գնահատման ձևաթուղթը բաղկացած է Ուսումնական միջավայր և «Ֆիզիկական միջավայր» հավելվածներից: Հավելվածները բաղկացած են ներառական կրթական գործընթացին վերաբերող տարբեր բնութագրիչներից և դրանց համապատասխան գնահատման չափանիշներից: Բնութագրիչների գնահատումն իրականացվել է նախորդող 3 ուսումնական տարիների տեղեկատվության հիման վրա: Գնահատման համար կիառվել է «Գերազանց», «Շատ լավ», «Լավ», «Բավարար», «Անբավարար» սանդղակը։ Բնութագրիչների գնահատման արդյունքները արտահայտվել են «Այո»՝ 3, «Մասամբ»՝ 2, «Չ/Պ»՝ 1, «Ոչ»՝ 0 պատասխանների միջոցով։

Ներառական կրթական միջավայրի գնահատման ձևաթղթի հիման վրա հավաքագրված տվյալների վերլուծության արդյունքում վեր են հանվել այն խնդիրները, որոնք կարող են ազդել՝ յուրաքանչյուր երեխայի, այդ թվում՝ կրթության առանձնահատուկ պայմանների կարիք ունեցող, զարգացման առանձնահատկություններին համապատասխան, անհրաժեշտ պայմանների և հարմարեցված միջավայրի ապահովման միջոցով կրթական գործընթացին առավելագույն մասնակցության և հանրակրթության պետական չափորոշիչով սահմանված արդյունքի ապահովմանը:

Ստուգված 31 դպրոցներից 13-ում՝ ***Երևանի հհ. 6, 8, 27, 39, 78, 89, 128, 161 հիմնական, Երևանի հ. 83 ավագ, ՀՀ Արարատի մարզի Եղեգնավանի, ՀՀ Արմավիրի մարզի Արգավանդի, Արևաշատի, Ալաշկերտի միջնակարգ դպրոցներում*** սովորում են ինտելեկտուալ, հենաշարժական, ձայնի, խոսքի խնդիրներ ունեցող 153 երեխաներ, որոնցից 50-ն ունեն միայն ինտելեկտուալ, 7-ը՝ միայն հենաշարժական, 14-ը՝ միայն ձայնի, խոսքի, լսողության, իսկ 13-ը՝ և´ ինտելեկտուալ և´ հենաշարժական, 69-ը՝ և´ ինտելեկտուալ և ձայնի, լսողության, տեսողության խնդիրներ։

Ուսումնական միջավայր հավելվածում ներառված գործընթացներն, ըստ ներառական կրրթության համապատասխան բնութագրիչների, իրականացվել ենլիարժեք,համապատասխանաբար դպրոցների ուսումնական միջավայրերը գնահատվել են «Գերազանց»՝ 11 դպրոցներում, «Շատ լավ և «Լավ»՝ 1-ական դպրոցներում։ Վերոնշյալ դպրոցերից միայն 2-ում (Եղեգնավանի մ/դ, Երևանի հ. 83 ա/դ) են առկա բացթողումներ մանկավարժահոգեբանական աջակցության ծառայությունների մատուցման ուղղությամբ։

Ըստ Ֆիզիկական միջավայր հավելվածում ներառված բնութագրիչների դպրոցներից 4-ը գնահատվել են Շատ լավ, իսկ 9-ը «Լավ»։ Այսինքն, ֆիզիկական միջավայրին ներկայացվող պահանջների առումով առկա են և՛ խնդիրներ, և՛ բացթողումներ բոլոր դպրոցներում:

Գնահատման արդյունքների վերլուծության արդյունքում առանձնացվել են դպրոցների կողմից արդյունավետ իրականացվող և զարգացման ենթակա գործառույթներն:

Արդյունավետ իրականացվող գործառույթներըհիմնականում վերաբերել են ներառական կրթության կազմակերպման առանձնահատուկ պայմանների կարիք ունեցող սովորողների ուսուցման գործընթացի կազմակերպման համար իրականացվող ծառայություններին դպրոցական և տարածքային մակարդակներում։

Զարգացման ենթակա գործառույթները հիմնականում վերաբերում են ներառական կրթության կազմակերպման թիրախավորված կրթության առանձնահատուկ պայմանների կարիք ունեցող սովորողների ուսուցման գործընթացի կազմակերպման համար ֆիզիկական միջավայրի ապահովմանը։

Դպրոցները հիմնականում ապահովված չեն՝

* ԿԱՊԿՈՒ սովորողների համար օժանդակող տեխնոլոգիաներով և սարքավորումներով (սայլակ, քայլակ, լսողական սարք, հարմարեցված գրենական պիտույքներ, հարմարեցված համակարգիչ և այլն) (ըստ անհրաժեշտության),
* սովորողի անխոչընդոտ տեղաշարժն ապահովող դպրոցի ներքին ֆիզիկական միջավայրով,
* սայլակով տեղաշարժվող սովորողների համար՝ անմիջապես մուտքի մոտ աստիճանների կողքից՝ չսայթաքող, դիմացկուն թեքահարթակով,
* հարկից հարկ տեղափոխվելու համար մատչելիությունն ապահովող վերելակով, այլ սարքավորումներով և հարմարանքներով,
* սովորողների համար մատչելի ուսումնական նյութերով՝ էլեկտրոնային, խոսող, բրայլյան տառատեսակներով, պարզեցված և հեշտ ընկալելի տեքստերով, ռելիեֆային նկարազարդումներով գրքեր, թեստեր, նկարազարդ նյութեր, ժեստերի լեզվով թարգմանությամբ ապահովված ուսումնական տեսաֆիլմերով։

Գնահատման արդյունքների վերլուծությունը ներկայացվել է համապատասխան լիազոր մարմինների ղեկավարներին՝ զարգացման ենթակա գործառույթներն (բնութագրիչները) ըստ անհրաժեշտության բարելավելու ուղղությամբ միջոցներ ձեռնարկելու առաջարկով:

***ՌԳՍՊՎԳ վարչություն***